Hvis du har været udsat for indbrud og savne nogle af dine ejendele, så se lige med her. Nordjyllands Politi leder nemlig, i forbindelse med efterforskningen af en række indbrud i Brønderslev Kommune, efter ejerne til en række genstande. Genstandene er fundet hos den formodede gerningsmand, en 20-årig mand fra lokalområdet, der blev fængslet i sagen den 26. juni. Mange af de genstande, der er fundet i forbindelse med efterforskningen er allerede blevet genforenet med deres rette ejermænd og -kvinder, men der er stadig flere ting, som formodes at være tyvekoster, der savner deres ejer. Flere forskellige tyvekoster Der er blandt andet tale om ure, smykker og  lidt kontanter fundet i en sparebøsse med Star Wars-motiv. - Hvis man genkender nogle af disse effekter, så skal man ringe til os på telefon 114, så vi kan få dem genforenet med de rette personer, udtaler politikommissær Peter Skovbak i en pressemeddelelse. Billederne af de formodede tyvekoster kan ses herunder:

Opsummering:
Nordjyllands Politi leder efter ejerne til en række tyvekoster, der er fundet i forbindelse med efterforskningen af en række indbrud i Frederikshavn Kommune.